ખરેખર તો વિપક્ષોને દૂખે છે પેટ અને કૂટે છે માથું. 2014ની લોકસભાની ચૂંટણીઓ બાદ દેશમાં ભાજપ એકપછી એક ચૂંટણીઓ, દિલ્હી, બિહાર અને પંજાબને બાદ કરતા. જીતી રહ્યું છે. આ જ હકીકત કોંગ્રેસ, આમ આદમી પાર્ટી અને અન્ય પરચૂરણ પાર્ટીઓને પેટમાં દર્દ ઉભું કરી રહી છે. કોઇપણ સરકાર સર્વાંગ સંપૂર્ણ નથી હોતી, પરંતુ મોદી સરકારની અમુક નીતિઓ પ્રજાને કદાચ ગમી ગઈ છે અને તેમના જીવનમાં પરિવર્તન લાવી રહી હશે તો જ આ પ્રકારના પરિણામો આવી રહ્યા છે. હાર સ્વીકારીને, તેનું અવલોકન કરીને સરકારને જવાબ આપવા મજબૂર કરી દેતો મજબૂત વિપક્ષ પૂરો પાડવાને બદલે આપણી વિપક્ષી પાર્ટીઓ EVM જેવા નિર્દોષ ગેજેટ પર પોતાના પ્રચંડ પરાજયોની જવાબદારી નાખી રહ્યા છે તે ખરેખર શરમજનક છે.